Районна Избирателна Комисия – Добрич

ПРОТОКОЛ
№2 / 09.04.2019

Днес 09.04.2019. в гр.Добрич се проведе заседание на РИК Добрич

На заседанието ПРИСЪСТВАХА :

|  |  |
| --- | --- |
| ПРЕДСЕДАТЕЛ: | Добромир Паунов Добрев |
| ЗАМ.-ПРЕДСЕДАТЕЛ: | Мелекбер Мустафа Абил |
| ЗАМ.-ПРЕДСЕДАТЕЛ: | Галя Антонова Николова |
| СЕКРЕТАР: | Валя Кондова Пейчева |
| ЧЛЕНОВЕ: | Александрина Богомилова Желязкова |
|   | Християн Тодоров Христов |
|   | Милена Цанкова Димитрова |
|   | Димчо Илиев Илиев |
|   | Руслава Ганчева Гаврилова |
|   | Диана Илиева Далакманска |
|  | Галина Славкова Тодорова |
|  | Светослав Димитров Узунов |
|  | Диана Божидарова Манева |
|  | Красимир Иванов Панайотов |
|  | Филиз Тинджарова Шабанова |

ОТСЪСТВАХА: 1 /Фелиз Тинджарова Шабанова/

Заседанието бе открито в 17.00 часа и председателствано от Председателя на РИК Добрич, Добромир Добрев.

Същият предложи заседанието да се проведе при следния дневен ред:

1. Реда за свикване на заседания и начина на приемане на решения и обявяването им от районните избирателни комисии в изборите за членове на Европейския парламент от Република България на 26.05.2019г.
2. Реда за разглеждане на жалби и сигнали, подадени до РИК 08 - Добрич
3. Избор на говорител на РИК 08 – Добрич
4. Определяне броя на членовете на всяка СИК в осми избирателен район –Добрич, съобразно броя на избирателите в съответната секция в изборите членове на Европейския парламент от Република България на 26.05.2019г. и определяне на структурата и съдържанието на единната номерация на избирателните секции в осми многомандатен избирателен район за произвеждане на избори за народни представители на 26.03.2017год.
5. Подлежащите на вписване обстоятелства и реда за водене и поддържане на публичните регистри от Районна избирателна комисия Добрич
6. Утвърждаване на единен образец на форма за предоставяне на данни за съставите на СИК от кметовете на общини в област Добрич до Районна избирателна комисия Добрич, след проведените консултации с политическите партии и коалиции
7. Разглеждане на кандидатите за експерти и технически сътрудници

**По точка първа от дневния ред :**

Председателя на РИК Добрич Добромир Добрев предложи да бъде приет реда за свикване на заседания и начина на приемане на решения и обявяването им от районните избирателни комисии в изборите за членове на Европейския парламент от Република България на 26.05.2019г

След направени разисквания и констатация и на основание чл.72 от ИК, РИК Добрич

**РЕШИ:**

**I. Ред за свикване на заседанията и начин на приемане на решенията на районната избирателна комисия (РИК)**

1. Заседанията на РИК се свикват от нейния председател или по искане на една трета от членовете й. При отсъствие на председателя заседанията на РИК се свикват от определен от него заместник-председател.
2. Членовете на РИК се уведомяват за датата и часа на насрочените заседания по телефон и чрез съобщение, което се публикува на интернет страницата на комисията.
3. Заседанията на РИК се излъчват в реално време в интернет чрез интернет страницата на комисията, на която предварително се обявява проект за дневен ред.
4. Заседанията на РИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.
5. Гласуването е явно и поименно. Гласува се „за“ или „против“. Не се допуска гласуване „въздържал се“.
6. Членовете на РИК, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то.

Членовете на РИК, когато не са съгласни с прието решение, могат да изразят „особено мнение“, като писмено посочат в какво се изразява то.

1. За заседанията на РИК се съставя протокол, който се подписва от председателя и секретаря и се публикува на интернет страницата на комисията.
2. Районната избирателна комисия приема решенията си с мнозинство две трети от присъстващите членове и при наличие на кворум съгласно т. 4.
3. Когато РИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 70, ал. 4, изречение второ ИК. В този случай в мотивите на решенията се изписва кратко описание на предложението за решение и изложените съображения против, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 70, ал. 4, изр. второ ИК.
4. При отмяна на решението по т. 9, РИК постановява ново решение, което се приема с мнозинство повече от половината от членовете ѝ.
5. Решенията, удостоверенията и текущата кореспонденция на РИК се подписват от председателя и секретаря.
6. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.
7. Когато отсъстват и председателят, и секретарят, решенията, протоколите, удостоверенията и текущата кореспонденция се подписват от определен заместник-председател и от определен с решение на комисията член, предложени от различни партии и коалиции.
8. Решенията, протоколите, удостоверенията и текущата кореспонденция на РИК се подпечатват с печата им.
9. На заседанията на комисията може да присъстват застъпници, представители на партии, коалиции и инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.
10. Районната избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, включително от машинното гласуване, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.
11. Районната избирателна комисия публикува на интернет страницата си видеозапис (архив) от заседанията на комисията незабавно след приключване на съответното заседание.

**II. Обявяване на решения**

1. Районната избирателна комисия обявява решенията си незабавно след приемането им чрез поставяне на общодостъпно място в сградата, в която се помещава, и чрез публикуване на интернет страницата си. Сградата и мястото за обявяване на решенията се определя с решение на РИК незабавно след назначаването й и се оформя по начин, показващ предназначението му. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

Срокът за обжалване на решенията на РИК започва да тече от по късното по ред обявяване/публикуване.

 Гласували: 14 членове на РИК:

**за** -14 / Добромир Паунов Добрев, Мелекбер Мустафа Абил, Галя Антонова Николова, Валя Кондова Пейчева, Александрина Богомилова Желязкова, Християн Тодоров Христов, Милена Цанкова Димитрова, Димчо Илиев Илиев, Руслава Ганчева Гаврилова, Диана Илиева Далакманска, Галина Славкова Тодорова, Светослав Димитров Узунов, Диана Божидарова Манева, Красимир Иванов Панайотов /

**против** -0

**По точка втора от дневния ред :**

Председателят на РИК Добрич Добромир Добрев предложи да бъде обсъден и приет реда за разглеждане на жалби и сигнали, подадени до РИК 08 - Добрич

След направени разисквания и констатация РИК Добрич.

**РЕШИ:**

**І. ОПРЕДЕЛЯ условията и реда за приемане и разглеждане на жалби и сигнали в районната избирателна комисия (РИК)**

1. Постъпилите в РИК жалби и сигнали, включително постъпили по електронната поща на комисията, се завеждат във входящия регистър на комисията.

2. Подадените по електронната поща жалби и сигнали следва да бъдат подписани и сканирани. Разглеждат се жалби и сигнали, подадени в писмена форма, с посочен подател и адрес.

3. Регистрираните документи се предават на председателя на РИК, който с резолюция ги разпределя на член на РИК за доклад на заседание на комисията.

4. Процедура за разглеждане на жалби и сигнали.

4.1. Членът на РИК, на когото са разпределени жалбата или сигналът, следва да обработи жалбата или сигнала в тридневен срок от постъпването й.

Този срок не се прилага при произнасяне по жалби и сигнали за нарушаване на реда за провеждане на предизборната кампания от доставчици на медийни услуги. В тези случаи срокът е до 24 часа от получаването на жалбата или сигнала в комисията.

4.3. Когато комисията установи, че не е компетентна да разгледа жалбата или сигнала, същата се препраща до компетентния орган с копие до подателя.

4.4. Когато членът на РИК установи нередовности в жалбата или сигнала, подателят се уведомява (по телефон, електронна поща или на адрес с писмо), с указание за отстраняване. След отстраняване на нередовностите членът на РИК докладва жалбата или сигнала в заседание на комисията за разглеждане в тридневен срок с проект за решение.

4.5. Когато в жалбата или сигналът са от естество, което не налага комисията да се произнася с решение, а само да предприеме действия –указания, проверка и т.н., комисията уведомява писмено подателя на жалбата или сигнала.

4.6. Когато в жалбата или сигнала не се съдържат твърдения за нарушение на разпоредбите на Изборния кодекс и не са налице условията по т. 4.3., комисията може да реши жалбата или сигналът да останат за сведение.

4.7. Когато комисията установи, че следва да се изискат допълнителни документи, произнасянето по жалбата или сигнала се отлага до получаването им и комплектуването на преписката.

4.8. Комисията се произнася с решение по постъпилата жалба или сигнал в тридневен срок.

4.9. Начинът на взимане и обявяване на решенията на РИК се определя с решение на ЦИК.

5. Постъпилите жалби и сигнали в изборния ден се разглеждат в срок до 1 час от постъпването им в комисията и преди края на изборния ден при спазване на приет от РИК ред.

6. След изтичане срока на пълномощията на РИК същата следва да изпрати в ЦИК започналите пред нея, но недовършени административно-наказателни производства, образувани въз основа на подадени сигнали и жалби за нарушения на Изборния кодекс.

7. В РИК се поддържа електронен регистър на жалбите и сигналите при спазване на Закона за защита на личните данни и съгласно решения на ЦИК относно приемане на образец на електронен публичен регистър на жалбите и сигналите, подадени до комисията, постановените решения по тях и указания за комплектуване на преписките по жалбите срещу решения на РИК. Регистърът е със следното съдържание:

|  |  |  |  |  |  |
| --- | --- | --- | --- | --- | --- |
| Вх.№ | Жалба /сигнал | Предмет | Решение на РИК/ОИК | Решение на ЦИК | Съдебно решение |
| 1 | 2 | 3 | 4 | 5 | 6 |

Гласували:14 членове на РИК:

**за** -14 / Добромир Паунов Добрев, Мелекбер Мустафа Абил, Галя Антонова Николова, Валя Кондова Пейчева, Александрина Богомилова Желязкова, Християн Тодоров Христов, Милена Цанкова Димитрова, Димчо Илиев Илиев, Руслава Ганчева Гаврилова, Диана Илиева Далакманска, Галина Славкова Тодорова, Светослав Димитров Узунов, Диана Божидарова Манева, Красимир Иванов Панайотов/

**против** -0

**По точка трета от дневния ред :**

Председателят на РИК Добрич Добромир Добрев предложи да бъде избран говорител на РИК 08 - Добрич

След направени разисквания и констатация РИК Добрич.

**РЕШИ:**

Избира за говорител на Районна избирателна комисия  Добрич – председателя на РИК Добрич Добромир Паунов Добрев

Гласували: 14 членове на РИК:

**за** - 14 / Добромир Паунов Добрев, Мелекбер Мустафа Абил, Галя Антонова Николова, Валя Кондова Пейчева, Александрина Богомилова Желязкова, Християн Тодоров Христов, Милена Цанкова Димитрова, Димчо Илиев Илиев, Руслава Ганчева Гаврилова, Диана Илиева Далакманска, Галина Славкова Тодорова, Светослав Димитров Узунов, Диана Божидарова Манева, Красимир Иванов Панайотов /

**против** -0

**По точка четири от дневния ред :**

Председателят на РИК Добрич Добромир Добрев предложи да бъде пределен броя на членовете на всяка СИК в осми избирателен район –Добрич, съобразно броя на избирателите в съответната секция в изборите за членове на Европейския парламент от Република България на 26.05.2019г. и определена структурата и съдържанието на единната номерация на избирателните секции в осми избирателен район за произвеждане на избори за членове на Европейския парламент от Република България на 26.05.2019г

След направени разисквания и констатация РИК Добрич.

**РЕШИ:**

1. Определя брой на членове на СИК в Осми избирателен район-Добрички, както следва:
	* за секции с до 500 избиратели включително – по 7 члена в СИК;
	* за секции с над 500 избиратели – по 9 члена в СИК;
2. Единният номер на всяка избирателна секция се състои от девет цифри, групирани във вида:  **АА  ВВ  СС  ХХХ,**където:

**АА**   е номерът (от **01** до **31**) на изборния район в страната съгласно Указ № 202 от 05 август 2014 г. на президента на Република България (обн., ДВ, бр. 65 от 06.08.2014 г.);

**ВВ**   е номерът на общината в изборния район съгласно ЕКАТТЕ;

**СС**   е номерът на административния район за градовете София, Пловдив и Варна съгласно ЕКАТТЕ, а за всички други секции се изписват нули;

**ХХХ** е номерът на секцията в общината.

1. Единните номера на избирателните секции в осми ИР - Добрич са както следва:

|  |  |  |  |  |
| --- | --- | --- | --- | --- |
| Община | № на изборен район (АА) | № на община (ВВ) | № на административен район (СС) | № на секция в общината (ХХХ) |
| Добрич | 08 | 28 | 00 | От № 001 до № 129 вкл. |
| Добричка | 08 | 15 | 00 | От № 001 до № 067 вкл. |
| Генерал Тошево | 08 | 12 | 00 | От № 001 до № 047 вкл. |
| Тервел | 08 | 27 | 00 | От № 001 до № 034 вкл. |
| Балчик | 08 | 03 | 00 | От № 001 до № 037 вкл. |
| Каварна | 08 | 17 | 00 | От № 001 до № 033 вкл. |
| Шабла | 08 | 29 | 00 | От № 001 до № 016 вкл. |
| Крушари | 08 | 20 | 00 | От № 001 до № 017 вкл. |

Гласували: 14 членове на РИК:

**за** - 14 / Добромир Паунов Добрев, Мелекбер Мустафа Абил, Галя Антонова Николова, Валя Кондова Пейчева, Александрина Богомилова Желязкова, Християн Тодоров Христов, Милена Цанкова Димитрова, Димчо Илиев Илиев, Руслава Ганчева Гаврилова, Диана Илиева Далакманска, Галина Славкова Тодорова, Светослав Димитров Узунов, Диана Божидарова Манева, Красимир Иванов Панайотов/

**против** - 0

**По точка пета от дневния ред :**

Председателят на РИК Добрич Добромир Добрев предложи да бъде взето решение относно подлежащите на вписване обстоятелства и реда за водене и поддържане на публичните регистри от Районна избирателна комисия Добрич

След направени разисквания и констатация РИК Добрич.

**РЕШИ:**

1. При произвеждане на изборите за членове на Европейския парламент от Република България на 26 май 2019 г. районните избирателни комисии водят:

- публичен регистър на застъпниците;

- публичен регистър на жалбите и сигналите;

- списък на представителите на партиите, коалициите и инициативните комитети за публикуване.

2. Подлежащите на вписване обстоятелства в регистрите и списъка, са както следва:

2.1. В публичния регистър на застъпниците (Приложение № 45-ЕП от изборните книжа) се вписват:

- в колона 1 (№ по ред) се вписва поредният номер, според последователността на подадените заявления за регистрация на застъпници;

- в колона 2 (Кандидатска листа на партия/коалиция/инициативен комитет) се вписват партиите, коалициите и инициативните комитети, като пред наименованието на партията/коалицията се изписва абревиатурата „ПП“ – за партия, „КП“ – за коалиция, „ИК“ – за инициативен комитет и имената на независимия кандидат;

- в колона 3 (Застъпници на кандидатската листа на съответната партия/коалиция/инициативен комитет) се вписват имената на регистрираните застъпници по реда на подредбата им в заявлението;

- в колона 4 (№ на удостоверение) се вписват номерът и датата на удостоверението на застъпника;

- в колона 5 се вписва номерът на решението за заличаване, когато РИК заличи регистрацията на застъпник.

Вписванията се извършват от РИК незабавно след всяка регистрация на застъпници и заместващи застъпници.

2.2. В публичния регистър на жалбите и сигналите се вписват обстоятелствата съгласно Решение № 40-ЕП от 2 април 2019 г. на ЦИК.

Вписванията се извършват незабавно след постъпване на жалбата или сигнала, както и след взетите по тях решения.

2.3. Подлежащите на вписване обстоятелства в публичния списък на представителите на партиите, коалициите и инициативните комитети се определят с решение на ЦИК относно условията и реда за участие в изборите на представители на партии, коалиции и инициативни комитети.

Представителите се вписват след приемане от РИК на първи или последващ списък на представители на партии, коалиции и инициативни комитети.

3. Районните избирателни комисии публикуват регистрите и списъка на интернет страницата си.

Достъпът до личните данни на лицата в регистрите и списъка се осъществява при спазване изискванията за защита на личните данни.

Гласували: 14 членове на РИК:

**за** - 14 / Добромир Паунов Добрев, Мелекбер Мустафа Абил, Галя Антонова Николова, Валя Кондова Пейчева, Александрина Богомилова Желязкова, Християн Тодоров Христов, Милена Цанкова Димитрова, Димчо Илиев Илиев, Руслава Ганчева Гаврилова, Диана Илиева Далакманска, Галина Славкова Тодорова, Светослав Димитров Узунов, Диана Божидарова Манева, Красимир Иванов Панайотов/

**против** - 0

**По точка шеста от дневния ред :**

Председателят на РИК Добрич Добромир Добрев предложи да бъде утвърден единен образец на форма за предоставяне на данни за съставите на СИК от кметовете на общини в област Добрич до Районна избирателна комисия Добрич, след проведените консултации с политическите партии и коалиции

След направени разисквания и констатация РИК Добрич.

**РЕШИ:**

1. Утвърждава единен образец на таблица [(**Приложение №1**)](https://rik08.cik.bg/upload/69471/%D0%9F%D1%80%D0%B8%D0%BB%D0%BE%D0%B6%D0%B5%D0%BD%D0%B8%D0%B5%2B%E2%84%96%2B1%2B%D0%BA%D1%8A%D0%BC%2B%D0%A0%D0%B5%D1%88%D0%B5%D0%BD%D0%B8%D0%B5%2B%E2%84%96%2B24-%D0%9D%D0%A1%D0%B7%D0%B0%2B%D0%BF%D0%B5%D1%87%D0%B0%D1%82.xlsx), в която да бъде оформено писменото предложение на кметовете на общини за състав и резервни членове на секционните избирателни комисии. Предложението съдържа наименованието на партията или коалицията, длъжност в комисията, имената на предложените лица, единен граждански номер, телефон на предложеното лице, населеното място, в което се намира съответната СИК.
2. С оглед задължението на РИК за незабавно публикуване на решенията на интернет страницата на комисията и в изпълнение на Решение № 15-EП/27.03.2019г.
3. на ЦИК, едновременно с документите на хартиен носител от проведените консултации при кмета на съответната община за разпределяне квотите на партиите и коалициите в секционните комисия, предложението за състав на СИК - Приложение №1 към настоящото Решение, се представя попълнено в РИК Добрич и в електронен вид, на електронна поща ***rik08@cik.bg*****;**
4. Утвърденият с настоящото решение образец – Приложение № 1, да бъде предоставен незабавно след приемането му по електронен път на общините на територията на Осми многомандатен избирателен район - Добрич, за своевременно ползване при предстоящото провеждане на консултации с парламентарно представените партии и коалиции от партии.

Приложението да бъде предоставено и на всички политически субекти на територията на Осми избирателен район - Добрич, за унифициране на  формата на предложенията им за състави на СИК на предстоящите консултации по общини.

Гласували: 14 членове на РИК:

**за** - 14 / Добромир Паунов Добрев, Мелекбер Мустафа Абил, Галя Антонова Николова, Валя Кондова Пейчева, Александрина Богомилова Желязкова, Християн Тодоров Христов, Милена Цанкова Димитрова, Димчо Илиев Илиев, Руслава Ганчева Гаврилова, Диана Илиева Далакманска, Галина Славкова Тодорова, Светослав Димитров Узунов, Диана Божидарова Манева, Красимир Иванов Панайотов/

**против** -0

**По точка седем от дневния ред :**

Председателят на РИК Добрич Добромир Добрев предложи да бъде разгледана кандидатурата за назначаване на специалист - технически сътрудник за подпомагане дейността на РИК 08 - Добрич за произвеждане на изборите за членове на Европейския парламент от Република България на 26 май 2019г.

След направени разисквания и констатация РИК Добрич.

**РЕШИ:**

1. Одобрява кандидатурата и наема за специалист – технически сътрудник към РИК Добрич по смисъла на т.7 от Решение №5-ЕП/25.03.2019г. на ЦИК Венелина Георгиева Стоянова, живущ в гр. Добрич, ЕГН\*, считано от 10.04.2019г. до 14 дни  включително от произвеждането на изборите за ЕП на 26 май 2019г.
2. Определя на Венелина Георгиева Стоянова, живущ в гр. Добрич, ЕГН\*, възнаграждение по т.7.2. от решение №5-ЕП/25.03.2019г. на ЦИК, което да се включи в гражданския договор между лицето и Областна администрация Добрич..

Гласували: 14 членове на РИК:

**за** - 14 / Добромир Паунов Добрев, Мелекбер Мустафа Абил, Галя Антонова Николова, Валя Кондова Пейчева, Александрина Богомилова Желязкова, Християн Тодоров Христов, Милена Цанкова Димитрова, Димчо Илиев Илиев, Руслава Ганчева Гаврилова, Диана Илиева Далакманска, Галина Славкова Тодорова, Светослав Димитров Узунов, Диана Божидарова Манева, Красимир Иванов Панайотов/

**против** -0

Поради изчерпване на дневния ред закривам заседанието на Районната избирателна комисия.

Свиквам следващото заседание на 11.04.2019г. от 17.00 часа.

 (Заседанието е закрито в 19:00 часа)

ПРЕДСЕДАТЕЛ: ………………………………

 /Добромир Добрев/

СЕКРЕТАР:……………………………………..

 /Валя Кондова/